LidanRubinov/Halacha-QA huggingface dataset:
שאלה: סוגי החלות בקרבן מנחה בהשוואה למצות שלנו: שבוע טוב ומבורך, הבנתי שיש בקרבן מנחה מספר סוגים של חלות. האם תוכלו לפרט את הסוגים? וכן רציתי לשאול מדוע רקיקי מצות דווקא הם סוג המצות המקובלים על ידי האשכנזים בפסח ולכן הם לא נוהגים לאכול מצה כמו התימנים בצורה של פיתה? ישר כח
תשובה: לשואל, בתורה (ויקרא פרק ב) יש כמה סוגי מנחות, שהאדם שמחליט להביא מנחה יכול לבחור איזו מהן להביא: א. "מנחת סולת" - מביאים את הסולת מעורבבת עם שמן ללא אפיה או טיגון, הכהן לוקח ממנה קומץ ומקטיר על המזבח והכהנים אוכלים את השאר, בכל דרך שיירצו. ב. "מנחת מאפה תנור" - מביאים את הסולת כשהיא אפויה בתנור, באחת משתי צורות: או "חלות בלולות בשמן", כלומר, ערבוב של מים ושמן בתוך הסולת, או "רקיקי מצות משוחים בשמן", כלומר, אפיית הסולת עם מים ללא שמן, ואחרי האפייה יוצקים שמן על הלחם. ג. "מנחת מחבת" - הסולת מעורבבת עם מים ושמן ומטוגנת במחבת שטוחה ללא דפנות. לכן הבצק צריך להיות סמיך, שלא ישפך החוצה. ד. "מנחת מרחשת" - הסולת מעורבבת עם מים ושמן ומטוגנת בכלי עמוק. הבצק נילוש ביותר מים והוא דליל יותר. בשלושת הסוגים האחרונים, יש לאפות או לטגן את הסולת לעשר חלות. הדברים נכתבו על פי שיטת הרמב"ם (הלכות מעשה הקרבנות פרק יג) ומקצתם שנויים במחלוקת. לעניין שאלתך הממוקדת על רקיקים, מדברי הרמב"ם עולה שאין בהלכה הבדל מחייב לגבי צורתו של הלחם הנאפה, אך יש מהפרשנים (אבן עזרא שמות כט,ב ור"י אברבנאל שם) שסבורים שהרקיקים דקים יותר מן החלות. גם לפי דבריהם לא כתוב כמה היו דקים: האם כמו מצות שמקובל לאפות כיום ברוב העדות, או כמו פיתות. רש"י כותב בהקשר אחר (בבא בתרא יט ע"ב ד"ה רקיק) ש"רקיק" הוא כמו סופגניה "דקה ורכה", ולא קשה כמו המצות שלנו. לפי ההלכה בדברי ח ניתן לאפות בבית המקדש לחם די עבה, עד עובי טפח (פחות או יותר כמו לחם רגיל שלנו), בלי שיחמיץ (פסחים ל"ז ע"א). מחוץ למקדש, כאשר האופים עלולים להיות פחות מומחים, אסור לאפות בעובי טפח (גמרא שם ושולחן ערוך סימן תס, סעיף ה), ונחלקו הפוסקים מהו הגבול המדויק בעניין (ביאור הלכה שם ד"ה פת עבה). על כל פנים, נראה שבעבר המצות שעשו בפסח בכל העדות היו רכות ועבות יותר מהמקובל היום, ויש לכך הוכחות רבות, כגון מנהגו של הלל הזקן לכרוך את המצה עם הפסח ביחד כמו פיתה, וכן בגמרא בברכות (לט ע"ב) שיש לבצוע על המצות כך ש"מניח פרוסה בתוך השלמה", כלומר, מקפל את המצה השלמה ומניח את הפרוסה (המצה של ה"יחץ" בפנים). ברמ"א (סימן תעה סעיף ז) נאמר שנוהגים לעשות את שלוש המצות של ליל הסדר מכמות שזקוקה להפרשת חלה, ומכאן שנפח המצות היה גדול. המעבר של האשכנזים למצות דקות היה לפני כמאה שנה בערך, ויש בו שני היבטים: האחד טכני - תעשייה המונית ששאפה לייצר מצות שישמרו על טריותן למשך מספר ימים, במקום לאפות כל יום. השני הלכתי - באופן זה ניתן להיות בטוחים יותר שכל הקמח נאפה ולא יחמיץ. הפוסקים בימינו חלוקים בשאלה מהי הסיבה המרכזית שגרמה למעבר למצות דקות, ויש לכך משמעות הלכה למעשה: אם הסיבה הייתה טכנית - זה לא מנהג מחייב, ואם הנימוק היה הלכתי - יש בזה מנהג.
שאלה: עשיית דיסק המורכב משירים שונים: לבני יש בר מצוה בעוד כחודשיים וברצוננו לתת מתנה דיסק עם שירי ירושלים וגאולה. השירים הם של יוצרים שונים ומגוונים. האם ישנה בעיה לקחת 12 שירים שונים מ- 12 יוצרים שונים ולצורבם כדי לעשות דיסק. יש לציין שאת רוב השירים אנחנו נצרוב מדיסקים שקנינו ונמצא בביתינו? אין מטרתנו מסחרית אלא מזכרת מהאירוע (40-50 דיסקים סך הכל)
תשובה: החוק של הגנת יוצרים הוא בד"כ על שימוש מסחרי. אם זה לא למטרה מסחרית (לצורך רווחים) לא צריך להחמיר בכך.
שאלה: משחק פוקר עם אסימונים בשבת: יש טורניר פוקר (משחק קלפים) שמתחיל ביום שישי ומסתיים בראשון. לאסימונים בהם משחקים אין ערך כספי אבל מי שמנצח בתחרות זוכה בפרס כספי, האם מותר לשחק?
תשובה: משחקים על כסף אסורים בשבת וביום חול, כמו כול ההימורים האסורים.
שאלה: דיו מיוחד לתפילין: מי שקנה דיו עבור צביעת התפילין וצבע פעם אחת, האם עכשיו אסור לו לצבוע בדיו דברי חול?
תשובה: זה לא דבר שנעשה לשמה, ולכן יהיה מותר.
שאלה: מציאת אבידה באיזור חילוני: מי שמצא אבידה עם סימנים שטרות כסף במקום מסוים באיזור שרובו חילוני, האם יכול לקחת זאת לעצמו?
תשובה: כסף זה דבר שבד"כ אין בו סימן, ולכן יוצאים מנק' הנחה שהמאבד התיאש. וזה בכלל לא משנה מי הוא, היות והוא התייאש מותר למוצא להשתמש בזה.
שאלה: להסיר מזוזה מבית בשיפוץ - המשך: מדובר שהמזוזות לא יפגעו בשעת השיפוץ. ולכן רציתי שוב לוודא את דעת הרב לכתחילה, כי הרב מרגליות חושש לריטב"א, בספר חסידים, אזהרות נוספות לצוואת ר"י החסיד, עמוד לג. לרב. השאלה נשאלה בהמשך לשאלה "להסיר מזוזה מבית בשיפוץ"
תשובה: לפי ההלכה, בית שאינו בשימוש (לפחות אחסנת רהיטים) פטור ממזוזה.
שאלה: סכין פרווה במדיח: לכבוד הרב, מה הדין במדיח שהודחו בו כלים בשריים הודחה גם סכין פרווה. מה דין הסכין? אם אני רוצה להפכו חזרה לפרווה, כיצד עושים זאת?
תשובה: להגעיל את הסכין.
שאלה: ביקור בגני הבהאים בחיפה: ברצוני לדעת מבחינה הלכתית אם מותר לנסוע לבקר בגני הבהאים בחיפה עכו? והאם מותר להכנס לראות את המקדש שבנו שם? או רק לטייל בחוץ.
תשובה: הבהאים אינם עובדי עבודה זהו פלג מהאיסלם. מעיקר הדין מותר להכנס לכל המתחם, כך דעתם של הרב של חיפה הרב שאר ישוב כהן שליט"א והרב אלישיב זצ"ל.
שאלה: לכתוב בכתב מרובע: אבקש לשאול את הרב דוד חי הכהן למנהג הספרדים. הרמ"א כותב (יו"ד, רפד,ב): אין לכתוב דברים של חול בכתב אשורית שכותבין בו את התורה זה לפי הרמב"ם. האם לכתוב בכתב מרובע שלנו שהוא פסול לכתיבת סת"מ, כן יהיה מותר?
תשובה: בכתב מרובע אפשר להקל אמנם במה שידוע שעתיד להיזרק טוב לעגל אותיות ואם לא כולם אז מקצתם.
שאלה: ריבית מוקדמת בקופת גמ"ח: קןפת גמ"ח שמלווה לאנשים והגזבר רוצה להגדיל את רווחיה. האם מותר להגיד לכל מי שרוצה ללוות: "כל מי שרוצה ללוות, אז כמה שעות לפני ההלוואה ייתן 5 אחוז מסכום ההלוואה ויגיד שזה במתנה לגמ"ח"? האם מותר ריבית מוקדמת שכזאת לצורך מצוה?
תשובה: זו רבית, אפשר רק לדרוש החזר הוצאות ולבקש תרומה.
שאלה: עליה ותורה ושליח ציבור : ברצוני לדעת האם גבר יכול לעלות לתורה ולהתפלל כשליח ציבור אם אישתו הולכת ללא כיסוי ראש?
תשובה: אין האדם נפסל משום חטאים של קרוביו, אמנם אם החטא מפורסם וכולם יודעים ומגנים אותו, בפרט אם הם חושבים שהחטא נעשה בהסכמתו אין למנותו שליח ציבור קבוע. ובאקראי אפשר שיהיה שליח ציבור בימות החול. אמנם לעניין קריאה בתורה כאחד מן העולים אין שום פסול.
שאלה: חזרה על ידי גוי לחולה: יולדת שנסעו לבית חולים בשבת לאחר בדיקה שוחררה היולדת, האחות שיש גוי שמסיע אותה לביתה מציעה ליולדת להצטרף אל הרכב שמחזיר אותה לביתה על ידי גוי האם מותר ליולדת להצטרף לרכב ומה הדין לגבי בעלה?
תשובה: אפשר לחזור עם בעלה ע"י נהג גוי כיון שיתכן מאוד שתצטרך שוב להגיע לחדר לידה והיא צריכה להיות במנוחת הגוף ובמנוחת הנפש בידיעה שבעלה נמצא לידה.
שאלה: המשפחה פה-ואני שם: לכבוד הרב אני באה ממשפחה דתית-לאומית, אבל אני רוצה להתחזק יותר ולהיות חרדית. ההורים שלי, כמובן לא מסכימים לכך, ואין מה לדבר איתם, כל פעם אומרים: תנסי לדבר על כך אם הורייך, אבל זה בלתי אפשרי, ואני רוצה להתחזק לבד. אני מנסה הכול לעשות בסתר. עכשיו, בקיץ, ההורים שלי לא מרשים ללכת עם גרביים לביה"ס, אז אני שמה גרביים קצרות, ומכנסי תיץ ארוכות, אני מקפלת אותם שלא יראו מתחת לחצאית. ההורים שלי מורידים אותי בתחילת הרחוב, ברגע שהם נוסעים, אני מכסה את הרגליים, וכך אני נשארת כל היום, כי הם חוזרים בערב. יש עוד המון דברים שאני עושה, אבל אני לא אכתוב עכשיו את כולם. רציתי לשאול: 1. האם מה שאני עושה נכון? 2. האם מותר לי לעשות את זה? או לחכות עד שאני אגדל ואוכל להחליט לעצמי? 3. אבל אני רוצה מעכשיו? מה לעשות? 4. ואם לחכות, מה לעשות עכשיו בבקשה, אל תגידו שזה לא מתאים לשאול דרך האינטרנט!
תשובה: כיון שאת ברשות הוריך ואת תלויה בהם, אני מציע שבכל הדברים שהם הלכה צרופה תתעקשי אולם בדברים שהם הידור וחומרה תעשי אותם בדרך שלא יגרום למריבה עם הורייך. אם זה גורם למריבה להמתין עוד שלוש שנים שתהיי בגיל בוגר יותר.
שאלה: חשיבה לפני מעשה: הרמח"ל כתב במסילת ישרים (פרק ג) ששני חלקים לזהירות אחד לפני מעשה לחשוב אם הוא הטוב האמיתי שיבחר בו או הרע האמיתי שינוס ממנו. והשני על המעשים אשר הוא עושה אם הם מכלל הטוב או הרע. איך אני מגיע למדרגה זו של חשיבה לפני כל מעשה (לפעמים לא שמים לב למשל שפוגעים במישהו ואתה שם לב רק לאחר המעשה)? השאלה נשאלה בהמשך לשאלה "התבוננות במסילת ישרים"
תשובה: הרמח"ל מציע לפנות זמן בכל יום. יתכן שכל יום זה יעיק עליך, אז תקבע לך פעם בשבוע להתבונן. באותה עת לא לעבור על כל המעשים שעשית. לקחת נושא אחד שבו אתה מתמקד, לומד עליו ועושה לך סימניות כיצד להזכר לפני מעשה.
שאלה: להכין קוביות קרח בשבת: לכבוד הרב דוד חי הכהן, אבקש לדעת את מנהג הספרדים. הרב זצ"ל מתיר אורח משפט,סט בשופי להכין בשבת קוביות קרח. מה מנהג הספרדים?
תשובה: אפשר להקל עפ"י דעת הבן איש חי בדבריו לפרשת במדבר אות י' שנה ראשונה. אמנם בתנאי שמכין רק לצורך השבת ולא מרבה לצורך יום חול. ושמעתי שהרב אליהו זצ"ל התיר אמנם אינני זוכר את מקור השמועה. וגם היתר זה אינו בשופי כי יש לחלק בין יו"ט לשבת.
שאלה: מצב הכשרות במוצרים תעשייתיים: בהכללה גסה, מה מצב הכשרות של מוצרים מעובדים עם הכשר רגיל ללא מהדרין? כוונת השאלה היא, האם רוב הרבנויות אכן עומדות בנהלי הרבנות הראשית? האם לרבנות הראשית יש דרך לבדוק לאכוף זאת? בפרט, השאלה היא לגבי בדיקה מתולעים, כאשר נדרשת גם בדיעבד? (כגון: רוב פירות נגועים) השאלה נשאלה בהמשך לשאלה "מצב הכשרות בארץ"
תשובה: ב"ה שלו-ם וברכה מי שרוצה לאכול מוצרים שיש להם כשרות רגילה יש לו על מי לסמוך. הרב חגי בר גיורא
שאלה: לשפוך מים ולגרוף בשבת: האם מותר לשפוך מים, לגרוף וליבש עם מגבת יבשה? השאלה נשאלה בהמשך לשאלה "שטיפת רצפה בשבת"
תשובה: רק בנקודה בה יש לכלוך מותר.
שאלה: להסיר מזוזה מבית בשיפוץ - המשך 2: בררתי זאת, מדובר שהרהיטים נשארים מכוסים בדירה. האם מותר להוציא את המזוזות לכתחילה גם לריטב"א, שהרב מרגליות מביאו? השאלה נשאלה בהמשך לשאלה "להסיר מזוזה מבית בשיפוץ - המשך"
תשובה: אם הרהיטים נשארים בבית יש להשאיר את המזוזות.
שאלה: הלל ביום העצמאות שלא בזמנו: הרי גם בתפילות של יום העצמאות אין חשש לחילול שבת מדוע קוראים הלל ביום בו חוגגים את יום העצמאות גם אם נדחה או הוקדם ולא בה אייר? מדוע דוחים את יום העצמאות שחל ביום שני מחשש חילול שבת של יום הזיכרון ולא מקדימים את יום הזיכרון ליום חמישי כמו שעושים לתענית אסתר? השאלה נשאלה בהמשך לשאלה "הקדמת התפילות"
תשובה: א. ר' ספרי באהלה של תורה ח"ב סי' עג. ב. בהצמדת יום הזכרון ליום העצמאות יש מסר חשוב, וגם רבות ממשפחות הנופלים עמדו על כך.
שאלה: אמירת תחנון ביום כ"ט באייר: אנו לא אמרים תחנון ביום ב בסיון מפני שהוא יום בין ר"ח והראשון משלושת ימי הגבלה, דהיינו יום בין שני יומים שבהם לא אומרים תחנון. א"כ, למה אנחנו אומרים תחנון ביום בכ"ט באייר, שהוא יום בין יום שחרור ירושלים ור"ח סיון?
תשובה: כל תחילת החודש השלישי עומדת בסימן מתן תורה.
שאלה: שימוש בנפה - גודל החורים: האם יש גודל מסוים של חורים בנפה שצריך להקפיד?
תשובה: וברכת ד' צפיפות הרשת שבה לא עוברים חרקים היא 70 מ"ש. (מספר חורים לאינטש). בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: משחק בקלפים: האם מותר לשחק מלחמה או סתם משחק בקלפי מלחמה רגילים (לא פוקר או על כסף)? (גם ביום חול).
תשובה: מותר, אך לא צריך להרבות בזה, וטוב להשקיע את הזמן בלימוד תורה.
שאלה: שאלה בדיני כבוד: מה ההבדל בין הדין בגמרא של המוחל על כבודו כבוד מחול, לדין המופיע בתוספות מהירושלמי שרצונו של האדם כבודו. למשל לגבי מלך אין כבודו מחול אולם יכול לכבד מרצונו באופן שיבזה אותו כמו שרואים בתלמידי חכמים ששימשו תלמידי חכמים אחרים או במלכי יהודה שהיו מנשקים רגלי החכמים?
תשובה: למחול על כבוד הוא למחול על דברים שאחרים עושים כלפיך. דברים אלו מלווים בכך שהאחרים אינם מתייחסים אליך בכבוד. זאת אסור למלך. אולם מה שהמלך עושה מעצמו, כגון: נישוק תלמידי חכמים אין בכך מעשה של חוסר כבוד של מישהו אחר אלא החלטה של המלך.
שאלה: תפילה באיחור ביחיד: אם עבר זמן התפילה ואני עוד לא הנחתי תפילין, אז מניחים ואומרים רק שמונה עשרה או שאפשר להגיד ק"ש בלי שם ומלכות בנוסף ולשמונה עשרה?
תשובה: אם עבר זמן תפילה לאחר 6 שעות. מניחים תפילין עם קריאת שמע ופרשיות התפילין. ואין מתפללים שמונה עשרה.
שאלה: הפרעה בדף יומי: חברי ואני לומדים בשיעור בדף יומי והוא לא מבין כמעט כלום, אז הוא נידבק אלי ואז אני לא יכול להקשיב. הוא יעלב אם אני לא יקשיב לו, ואם אני אעבור למקום יחידי אני יודע שהוא יצא. אני רוצה לילמוד וחושב שכשאנחנו מדברים זה קצת מפריע לשיעור. מה לעשות?
תשובה: אולי כדאי שאדם שלישי ינסה לדבר איתו על המצב שלך ולא אתה ישירות. אולי כדאי לדבר עם מעביר השיעור? בהצלחה רבה
שאלה: איך אפשר להחזיר בתשובה: איך אני יכול להחזיר בן אדם בתשובה?
תשובה: לך. שמחתי מאוד לקבל את מכתבך, לראות את הרצון הנפלא שלך לעזור לאנשים לחזור בתשובה. אין ספק שהדבר הזה מאוד מאוד חשוב. עם ישראל נמצא בתהליך מאוד מיוחד של חזרה בתשובה, ובפרט בזמן הזה, כל מי שיכול לתרום ולעזור זו ברכה עצומה. יחד עם זאת, חשוב לדעת שאין בידינו פתרון קסם, איך לעזור לכולם לחזור בתשובה. הלואי שהיינו יודעים, והלואי שהיינו יכולים. הרי כל יהודי שלא שומר על כללי התורה והמצות זה מאוד מצער ומאוד כואב, לכן אם אנו מסוגלים לעזור לו, זו מצווה מאוד גדולה. חשוב לדעת, שאם אדם עובד לבד, ההשפעה שלו תהיה קטנה מאוד, ולכן חשוב לעבוד עם האחרים, ואז אפשר לנצל הרבה יותר את הכוחות ואת היכולות של כל אחד. לכן, הצעתי היא שתפנה אל ארגון שעוסק בהפצת יהדות ותבקש אפשרות להצטרף. יש המון ארגונים האלו שיש בהם המון מה לעשות, וכל מה שאתה תעשי זהו חסד גדול מאוד, חסד שצריך לעשות כדי להתקדם הלאה להמשך התיקון שלנו. יש אפשרות לחלק חומרים, יש אפשרויות שונות, פשוט תפנה לארגון קיים ותבקש להתנדב. אנא עדכן אותי מה התקדם. הרב יצחק גרינבלט.
שאלה: לצאת לחופשה בבין המצרים: האם בשלושת השבועות, בתאריך כ"ב בתמוז, מותר לצאת לחופשה בבית מלון? לפני ראש חודש אב. מראש :)
תשובה: מעיקר הדין מותר. אם אפשר בקלות לקבוע זמן אחר - מומלץ אא"כ זה פוגע בימי חופשה וכד'. ויש להימנע מפעילויות שיש בהם סיכון מסוים.
שאלה: שמות חיבה מול אחרים: האם מותר לבני זוג לקרוא אחד לשני בשמות חיבה מול אנשים אחרים?
תשובה: אם לא מקובל לעשות כך בציבור וזה מעורר שימת לב, אז להמנע מכך. אם החברה רגילה בכך, אין בכך בעיה.
שאלה: כינווי גנאי בגמרא: בעירובין פ כתוב: אמר לו לרבי חייא רבי ישמעאל ברבי יוסי, בבלאי, כל כך אתה מחמיר בעירובין. וכתב הרמב"ן שם בדף יז:, שהתכוין לגנותו בכנותו את רבי חייא בתואר זה, והוא משום שרבי חייא החמיר מאוד בעירובי תחומין. מה זה בא ללמדנו בעבודת-השם?
תשובה: : איני יודע אם בכל דבר יש הוראה בעבודת ה'. כאן יש בדברי ר' ימשעאל אמירה שיש קשר בין אוירה של בלל לחומרות הלכתיות במיוחד בענין עירובין. עוד יש בדבריו שאל אף שרבי חייא עלה לארץ ישראל תורתו עדיין מושפעת מתורת בלל.
שאלה: מחלוקת בין הבעל לאשה על תרומה: רציתי לדעת האם מותר לי לתרום סכום לצדקה מעשרות כתיבת ספר תורה כאשר המצב הוא שאני מעוניין לתרום כי הפרנסה בדוחק השנה ואני מעוניין שתפתח לי הברכה (עשר תעשר כדי שתתעשר וכו ) ואילו אשתי אוחזת בדעה שכרגע איננו יכולים להרשות זאת לעצמנו. מה עדיף תרומה או שמא לא לתרום מפאת בית?
תשובה: בית מעל לכל. מי שפרנסתו דחוקה פטור מצדקה, וק"ו כתיבת ס"ת שגם בעלי יכולת אינם מקיימים אותה בגלל שהם שותפים בס"ת של ביהכנ"ס או שיש להם ספרי לימוד. מי אמר לך שדווקא כתיבת ס"ת תביא פרנסה, אולי מצוות אחרות וצדקה לעניים (בסכומים שניתן לעמוד בהם)?!
שאלה: כתיבת פסוקים על עוגה: נתקלתי בבעיה קטנה ואין לי את מי לשאול אם זה מותר או לא. אני מכינה לבן שלי עוגה בצורת ספר תורה לבית הספר ורציתי לשאול האם מותר לכתוב פסוקים מבראשית על עוגה? אודה לתשובתך
תשובה: מותר.
שאלה: עד מתי מותר לפני השמיטה: לגבי שנת שמיטה : 1: עד מתי מותר לזרוע זרעים של אפונה רחנית? 2: עד מתי מותר לזרוע זרעי ירקות? 3: עד מתי מותר לשתול פרחי נוי?
תשובה: וברכת ד' זורעים עד שלשה ימים לפני ראש השנה, כדי שתהיה קליטה בששית ולא בשביעית. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: צמיד שאמבאלה : רציתי לדעת באם יש איסור ללבוש צמיד שאמבאלה, צמיד מיוחד שהיום הולכים המון ילדות דתיות וחרדיות וזה מאוד פופולארי ומתברר לי בחיפוש ברשת שיש איזה קונספט של בודהה שמדבר על shamballa bracelets כמשהו שכל צבע מסמן משהו אחר בחיי הבודהה.
תשובה: אם לציבור וללובשים כלל לא ידוע שהדבר נוגע לע"ז אלא לובשים זאת רק משום היופי והצבעים, אין בכך איסור.
שאלה: פיטנגו עץ או שיח: האם הפיטנגו הוא עץ או שיח ומה השלכות למניית שנות ערלה לפירותיו? השאלה נשאלה בהמשך לשאלה "תרומות ומעשרות בעץ הפיטנגו"
תשובה: וברכת ד' פיטנגו - מעמדו ההלכתי כעץ ויש למנות לו ערלה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: עבודת מזכיר רפואי בשבת : הרב, אני עובד בתור מזכיר רפואי בבית חולים במחלקה מיונית. עבודתי מחייבת אותי נסיעה בשבת. טלפונים בשביל להכין את המצרכים של החולים באים באותו יום. פתיחת תיקים במחשב בשביל שהם יוכלו ליכנס אצל הרופא. ליצור טלפונית עם הרופאים ולהזמין אותם לאנשים הצריכים אותם. השאלה האם יש התר כמו רופא שמותר לו לעבוד בשבת או שאין לי התר ועלי לעזוב את העבודה? מראש
תשובה: דינך כמו אחות, רק מלאכות הכרחיות לצורך פיקו"נ מותרות. הבעיה היא האם הרופא יסכים שתעשה רק מלאכות הכרחיות. הגעה לביה"ח וחזרה מותרות רק ע"י נוכרי.
שאלה: גילוח ותספורת לאחר שלושים: מה ההלכה בענין גילוח ותספורת לאחר 30 ימי האבלות, האם אפשרי לעשות זאת בעצמי או על ידי ספר בלבד?
תשובה: משתתף בצערך אין הבדל בין תספורת ע"י ספר לתספורת עצמית. בשורות טובות
שאלה: גילוח לפני שבועות: מתי מותר להתגלח לפני שבועות? האם רק בערב החג מחצות היום או שכבר לילה לפני? או מ3 ימי ההגבלה?
תשובה: לשואל ת. המנהג הנפוץ כיום בארץ ישראל הוא שלא להסתפר בימי ספירת העומר מפסח ועד ל"ג או ל"ד בעומר ותו לא (ל"ג - למנהג האשכנזים על פי הרמ"א סימן תצג ס"א, ול"ד - לנוהגים כשולחן ערוך, שם). יש מנהגים שלפיהם איסור התספורת נמשך גם לאחר מכן, ואפרט להלן את העיקריים שבהם. יש לברר מה מבין אלה הוא מנהג משפחתך וללכת לפיו, ואם יש ספק - ניתן להקל בו (שער הציון סימן תצג ס"ק יד): א. על פי הנגלה, קיים מנהג אשכנזי שמותר להסתפר בחודש ניסן ואבלות ימי הספירה מתחילה מאייר עד שבועות. כאן קיימות שתי אפשרויות (מובאות במשנה ברורה סי' תצג ס"ק יד-טו): 1. מתחילים את איסור התספורת מל' בניסן, שהוא א' דראש חודש אייר, ומאז עד ג' סיוון יש ל"ג ימים שבהם לא מסתפרים. לפי מנהג זה ניתן להסתפר בבוקר של ג' בסיוון (הראשון משלושת ימי ההגבלה), אך לא בלילה שלפניו, מפני שכדי להחשיב את ג' בסיוון עצמו כאחד מל"ג הימים צריך מקצת מן היום ממש ("מקצת היום ככולו"). 2. מתחילים את איסור התספורת מב' באייר עד ה' בסיוון ועד בכלל. לפי מנהג זה מותר להסתפר בבוקר ערב שבועות, מהטעם הנ"ל. ב. על פי מנהג האר"י (מובא בשערי תשובה סי' תצג סק"ד), יש מקפידים שלא להסתפר בכל ימי ספירת העומר ללא קשר לאבלות הספירה. לפי מנהג זה ניתן להסתפר בעת הצורך כבר בליל ערב שבועות, אחרי שסופרים ספירת העומר, אבל אם אין סיבה מיוחדת עדיף להסתפר בבוקר (הרב יצחק ברדא שליט"א, שו"ת יצחק ירנן חלק ז סימן מג). אם אתם גרים ביישוב קטן שיש בו מנהג ברור - יש מקום שתתאימו את עצמכם למנהג זה, גם אם אינו כמנהג משפחתכם (רמ"א סימן תצג ס"ג).
שאלה: קריאה על רב בבית הכסא: כבוד הרב האם מותר לקרוא בשירותים על קורות חייו של רב מסויים?
תשובה: לקרוא הסטוריה בלבד על חייו מותר. דברי תורה מתורתו אסור.
שאלה: שירה בהלל והפסק בסעודה: הרב. 1) לפעמים יוצא מסיבת שירת ההלל שחוזרים על פסוקים חצאי פסוקים מילים שנאמרו, האם זה ר? והאם יש חילוק בין אם ההלל נאמר אם ברכה או בלעדיה? 2) כבר כמה שנים נהגתי אחר התפילה להשלים את פסוקי דזמרה. הבנתי שאין הדבר חובה. לפעמים קורה שלא מתאים לי להשלים, האם מותר לי לוותר או שעלי לעשות התרת נדרים? 3) אני בן עדות המזרח,נוהג בעיקר ע פ שיטת הרב עובדיה. בישיבתנו קורה המון שאנו עושים סעודות (עם המוציא) משותפות, כמו בשבתות, ובמהלכן אני נדרש בתור תורן ללכת למקום אחר בישוב (אני יוצא מחוץ למבנה חדר האוכל) על מנת להביא את האוכל ושאר ציוד הכרחי. הסעודה נמשכת במהלך יציאתי. האם מותר לי הדבר או שזה נחשב הפסק? לרב על ההתייחסות.אשמח לפירוט כמה שניתן.
תשובה: 1. לא לחזור על שם ה' פעמיים. 2. ראוי להשלים פסוקי דזימרה, אך יותר ראוי לומר את פסוקי דזימרה לפני התפילה. כי בתפילה ישנם עניינים נסתרים רבים ולכן התפילה נקבעה בצורתה זו. אומרים המקובלים זה דומה לאדם שלובש חולצה ומעליה לובש את הגופיה. 3. בגמ' מובא שכאשר חלק מהמסובים יושבים, מי שיצא וחזר אינו נחשב הפסק, וכך נפסק להלכה.
שאלה: ברירת אורז ועדשים "בריאים": הרב. בביתנו התחילו לשמור יותר על הבריאות, ואימי התחילה לקנות סוגי אורז שונים וכן סוגי עדשים שונים. שאלתי האם דרך ברירתם של כל סוגי האורז שווה? וכן האם ברירת כל סוגי העדשים שווה? כמו כ רציתי לשאול מה קורה בדיעבד, כשאני יודע שהעדשים לא נבדקו כראוי או לא נבדקו בכלל? על ההתייחסות. אשמח לפירוט עד כמה שניתן.
תשובה: וברכת ד' את כל הקטניות יש לקנות רק טריים ולבדוק שאין בשקית קורים או חורים בשקית. עדיף לקנות בחנויות שהתחלופה גבוהה והקטניות נמצאים במקום קריר. א. כל סוגי האורז בוררים באותה הדרך. עיקר הבעיה היא חדקנית האורז. 1. מעבירים במסננת שהאורז לא נופל והחרקים יכולים לפול. מתחת למסננת שמים נייר לבן לראות אם יש חדקנית האורז, כשיש עדיף לא להמשיך לבדוק. 2. לאחר מכן מעבירים גרגיר גרגיר על גבי שלחן. ב. עדשים כולם באותה הדרך. 1. ניפוי כנ"ל. 2. מעבירים את העדשים מצד לצד. 3. משרים את העדשים במים פושרים כ 5-6 שעות, לאחר מכן מסירים את כל הצפים. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: היהדות: אני עכשיו בתקופה של קבלת החלטות ודרך לחיים, יש לי המון שאלות בקשר לזה. רציתי שתתן לי הוכחה שהיהדות היא הדת הנכונה. אני לא רוצה להישמע כמו אחת שבוגדת בקב"ה, אני ממש מאמינה אבל אני צריכה להיות בטוחה בדרך שלי ב-100
תשובה: ב"ה לך. שמחתי לקבל את מכתבך ולראות את הרצון שלך לבהירות ולהיות ברורה ומוחלטת בדרכה של היהדות. זה בהחלט רצון חיובי. יחד עם זאת, חשוב מאוד לדעת, שכל החיים אנו נדרשים ללמוד ולהתקדם, כל החיים אנו עסוקים בהתקדמות, וכל שלב אנו ממשיכים ומבררים את הדברים. מסופר רב סעדיה גאון שראו אותו עושה סיגופים, ושאלו אותו מדוע? תשובתו הייתה, שהואיל והוא התקדם בהבנה שלו האלוקות ממה שהבין אתמול, הוא צריך לחזור בתשובה על מה שהוא חשב אתמול. ודאי שיש בהירות, ודאי שיש הבנה מעמיקה ומשמעות, אך חשוב לדעת שלמרות שתקבלי תשובה כזו או אחרת, תמיד הנושאים האלו צריכים להמשיך ולהילמד, להמשיך ולהתפתח בהם. ביחס לדתות האחרות חשוב לדעת כמה דברים: א. כל הדתות האחרות התחילו מהיהדות וטענו לשינוי מהיהדות. עצם הדבר לא יכול להיות נכון, שהרי רק דבר לא טוב משנים אותו, ולכן, לא יכול להיות שה' התחרט על מה שהיה וכדומה. ב. היהדות היא דת המבוססת על כל עם ישראל, שכל עם ישראל ראו ושמעו, והעבירו במסורת, ואילו הדתות האחרות מתחילות מסיפורים שהמציא אדם אחד, ומעולם לא היו יכולים לבדוק זאת. האמונה בה' מוכחת, כפי שכתוב בספרים באריכות, ואילו שאר הדתות אין בהם כל הוכחה. הדברים עוד ארוכים, ויש בהם המון מה להתבונן וללמוד, ואני מאוד ממליץ לך למצוא מסגרת מתאימה שתוכלי ללמוד בה ולהתקדם בכל הדברים האלו. אם תרצי אשמח לעזור לך למצוא מסגרת מתאימה. בברכת הצלחה רבה הרב יצחק גרינבלט.
שאלה: שתילת של עץ פרי וגפן בפרט: אני מעונין לשתול במרפסת ביתי מספר עצי פרי ובהן גפן ליין. יש לי מיכלים של כ 300 ליטר. העצים אותם אני מעונין לשתול הם מעל 3 שנים ומגיעים במיכלים קטנים. אני לא רוצה כמובן להמתין עוד 3 שנות ערלה. והשאלה היא מה כמות האדמה במיכל של ה 300 ליטר שאוכל לשתול את העץ ולא אצטרך למנות שוב ערלה. ואם שתלתי כמות כזו ובמשך תקופה אני מוסיף אדמה עד ל 300 ליטר האם ההדרגה מחיבת שוב מניית ערלה ומה הדרך לעשות כן ולא להתחיב בערלה? ולגבי הגפן ושאר מיני העצים האם מותר לי לשתול צמחים נוספים באותו מיכל ולא לעבור על איסורי כלאיים? ישר כח גדול
תשובה: וברכת ד' אני מבין שאתה מקבל שתיל במיכל קטן וכעת אתה רוצה להכניס למיכל גדול, אין בכך כל בעיה הלכתית ואתה יכול למנות הלאה שנות ערלה. אלא שאינני יודע כיצד עמד העציץ עד עתה (האם היה לו נקב מול האדמה או שעמד על דבר מה החוצץ). כמו כן, לא הבינותי האם המיכל של 300 ליטר עומד על ריצוף והאם המיכלים כולם יעמדו על הריצוף או על אדמה. אם במיכל יהיו 330 ליטר ישתנה הדין. על כן נסה לפרט יותר את השאלה. מהיכן קנית? מה ידוע לך על המשתלה וצורת הגידול? היכן העציץ הולך לעמוד, האם על קרקע או בטון וכו'? נקווה שיהיו כל הפרטים נוכל לעזור יותר. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: לחם מנופה ומופרש אבל.: לא מזמן נכחתי בתפילת שחרית ובאותו היום הייתה בר מצווה של משפחה חילונית. לאחמ כ שמעתי את אחת הנשים מציעה למישהו לאכול מהלחם שהיא אפתה ואמרה שהיא ניפתה אותו והפרישה חלה. שאלתי: האם יש עוד סיבות לחשש (תנור, כלים וכו ) או שגםן אם היא לא דתייה מספיק ניפוי והפרשה? והאם יש הבדלים בזה בין לחם לעוגה?
תשובה: ב"ה שלו-ם וברכה ברור שהוודאות עדיף וכאשר אין חשש שאדם יפגע אין לאכול, מחשש לכשרות התנור היות לרובם יש רק תא אחד, ואולי הנפה לא צפופה או ההפרשה לא טובה כי מדובר באשה שבדרך כלל לא שומרת מצוות. אולם כאשר קיימת סבירות גדולה שאין סיבה לחשוש לדברים הנ"ל ויש חשש שהאשה תפגע אפשר להקל. הרב חגי בר גיורא
שאלה: בשר וחלב בנטלה: אם נשפך לתוך נטלה, חלב, או להפך דבר בשרי. האם מותר ליטול ידיים לסעודה בשרית חלבית עם נטלה זו?
תשובה: ב"ה שלו-ם וברכה מותר ליטול ידיים בנטלה כאשר היא נקי-ה ולא נשאר בה שומן בשרי (שיש חשש שידבק ליד). הרב חגי בר גיורא
שאלה: המשך פרטים בעניין ערלה: עצים מגיעים ממשתלה בתוך שק דמוי יוטה ולעיתים עומדים על יריעת פלסטיק ולעיתים על אדמה. הם כולם בני למעלה מ 3 שנים. אני מתעתד לשתול אותם במרפסת באדניות (נקובות) שנפחן כ 350 ליטר (כלומר מונחות על בטון). המטרה לא למנות שוב שנות ערלה והשאלה: אם אמלא אדמה בנפח של פחות מ 300 ליטר ולאחר נניח חודש אוסיף עוד אדמה עד ל 330 ליטר האם אצטרך למנות שוב? השאלה נשאלה בהמשך לשאלה "שתילת של עץ פרי וגפן בפרט"
תשובה: וברכת ד' א. אם העץ עמד במשתלה מול האדמה, נראה שאין בעיה ואפשר להמשיך ולמנות שנות העץ (דהיינו אין צורך בשנות ערלה), ואפשר להוסיף אדמה כרצונך. ב. אם עמד על פלסטיק וכעת אתה רוצה להכניס לאדניות של 300 ליטר במרפסת ולאחר מכן להוסיף אדמה כך שיהיה כעת מעל 330 ליטר, נראה שיש לחלק בין שני סוגי מרפסות. א. מרפסת המחוברת לאדמה וכחלק ממנה, יש להחמיר ולהחשיב את המפרסת כאדמה, ולכן יש למנות שנות ערלה חדשות משעת ההנחה במרפסת. ב. מרפסת מוגבהת יש להחמיר ולמנות שנות ערלה משעת הכנסה לאדנית (300 ליטר), שאז דינו כנוטע בגג שמילאו עפר, מכיוון ולדעת הרמב"ם כבר ב288 ליטר נחשב כגג מלא אדמה. ואם תכניס לעציץ שפחות מ 288ליטר יצטרכו למנות שנות ערלה משעה שיוסיפו אדמה, מכיוון שבאותה שעה יהפך להיות עציץ שניטע באדמה, והנטע בגג דינו חמור מעציץ נקוב (נטע הלולים עמ' מא). על כן נראה שיצטרכו להחמיר. ג. בספק אם עמד על פלסטיק או אדמה, אפשר להקל ולא למנות שנות ערלה חדשות אם המרפסת מוגבהת. חודש מבורך ושבת בברכת התורה והארץ הרב יהודה הלוי עמיחי מכון התורה והארץ כפר דרום אשקלון